STRC
Stereocilin je protein koji je kod ljudi kodiran genom STRC. Verpy et al (2001) identificirali su STRC gen na hromosomu 15, sekvenca q15, unutar regije kandidata za DFNB16. Nalazi se u složenoj genomskoj regiji koju karakterizira velika duplikacija segmenta koja uključuje pseudogen STRC sa kodiranom sekvencom koja je konzervirana 99,6% (sažetak Frances et al., 2012). Gen STRC sadrži 29 egzona, koji obuhvataju približno 19 kb, i tandemsko je dupliciran, s tim što je kodirajuća sekvenca druge kopije prekinuta stop kodonom u egzonu 20. Dvije kopije su u orijentaciji od telomere do centromere, međusobno udaljene manje od 100 kb. Gen STRC kodira stereocilin, veliki vanćelijski strukturni protein koji se nalazi u stereocilijama spoljnih trepljastih ćelija u unutrašnjem uhu. Povezan je s vodoravnim gornjim konektorima i krunicama za pričvršćivanje tektorne membrane koji su važni za pravilnu koheziju i pozicioniranje stereocilijskih vrhova. Ovaj gen kodira protein koji je povezan sa snopom treplji senzornih ćelija u unutrašnjem uhu. Snop cilija sastoji se od krutih mikrovila zvanih stereocilije i uključen je u mehanorecepciju zvučnih talasa. Ovaj gen je dio tandemske duplikacije na hromosomu 15.; druga kopija je pseudogen. Mutacije u ovom genu uzrokuju autosomno recesivnu nesindromsku gluhoću.